UPDATE Conferinţă de presă comună:

Dacian Cioloş: Contribuţia pe care România o are la controlul frontierelor sper să fie recunoscută pentru aderarea la spaţiul Schengen. Ne interesează să aderăm la un spaţiu Schengen solid şi credibil. Am avut un schimb de opinii despre cum evoluează lucrurile în Ucraina. Am discutat în detaliu despre Republica Moldova, am explicat de ce România susţine orice demers de luptă împotriva corupţiei ataşat la valorile europene. A fost o discuţie foarte constitentă. Am reiterat invitaţia pe care preşedintele Klaus Iohanis i-a adresta-o domnului preşedinte Hollande şi sper să-l primim în acest an în România.

Hollande: Vă confirm că voi veni în Românai în acest an.

Premierul Dacian Cioloş se va afla, în perioada 20-21 ianuarie, într-o vizită oficială la Paris, la invitaţia preşedintelui Republicii Franceze, François Hollande.

Întâlnirea şefului Executivului cu preşedintele Hollande va fi urmată de un dejun de lucru, la care va participa şi premierul francez Manuel Valls, şi de o declaraţie de presă comună. Premierul Dacian Cioloş va avea, de asemenea, întrevederi cu preşedintele Senatului Republicii Franceze, Gerard Larcher, şi cu preşedintele Adunării Naţionale, Claude Bartolone.

Principalele subiecte abordate în cadrul discuţiilor cu oficialii francezi vizează relaţiile istorice privilegiate dintre România şi Franţa, intensificarea ritmului pentru finalizarea proiectelor din Foaia de parcurs a Parteneriatului strategic cu Franţa, dinamizarea relaţiilor economice şi consolidarea contactelor cu mediile de afaceri, consolidarea cooperării sectoriale în domenii de interes comun, dar şi subiecte importante de pe agenda europeană şi internaţională, precum terorismul, migraţia şi politica de securitate a Uniunii Europene, potrivit unui comunicat al Guvernului.

De asemenea, vor mai fi abordate subiecte precum aderarea României la spaţiul Schengen, viitorul raport al Comisiei Europene referitor la Mecanismul de Cooperare şi Verificare, dar şi cooperarea în procesul de pregătire a ţării noastre pentru preluarea mandatului Preşedinţiei Consiliului UE.

La Paris, premierul Dacian Cioloş se va întâlni, de asemenea, cu reprezentanţi ai comunităţii româneşti din Franţa iar, la universitatea franceză SciencesPO, cu un grup de studenţi şi masteranzi români, prilej cu care va susţine un discurs despre beneficiile aderării la UE şi viziunea României asupra proiectului european.

Pe lângă convorbirile cu înalţi oficiali francezi pe teme de interes comun, vizita va avea şi o componentă economică, incluzând întâlnirea cu reprezentanţi ai mediului de afaceri francez.

În seara zilei de 20 ianuarie, prim-ministrul Dacian Cioloş va avea un mesaj în deschiderea concertului care marchează Ziua Naţională a Culturii Române, concert susţinut de maestrul Eugen Doga, organizat de Ambasada României la Paris împreună cu Ambasada Republicii Moldova. Tot în sfera interesului pentru cultură se înscrie şi vizita la atelierul, devenit muzeu, al sculptorului român Constantin Brâncuşi.

Din delegaţia oficială fac parte viceprim-ministrul şi ministru al Economiei, Comerţului şi Relaţiilor cu Mediul de Afaceri, Costin Borc, şeful Cancelariei primului-ministru, Dragoş Tudorache, ministrul Afacerilor Externe, Lazăr Comănescu, şi ministrul Culturii şi Cultelor, Vlad Alexandrescu.

Programul lui Cioloş la Paris:

Miercuri, 20 ianuarie 2016

12.40 Ceremonia oficială de primire la Hôtel National des Invalides

(oportunităţi imagini)

13.00 Sosire la Palatul Elysée

-Premierul va fi întâmpinat de preşedintele Repulicii Franceze, François Hollande

(oportunităţi imagini)

13.05 Dejun oficial oferit de preşedintele francez Francois Hollande

(oportunităţi imagini oficiali)

14.30 Declaraţii de presă comune



15.00 Vizită la Atelierul Brâncuşi

(oportunităţi imagini oficiali)

16.00 Convorbiri oficiale la sediul Senatului Republicii Franceze

(oportunităţi imagini oficiali)

17.00 Conferinţă la SciencesPO - Premierul Dacian Cioloş va susţine un discurs cu tema «Beneficiile aderării la UE şi viziunea României asupra proiectului european »

(oportuniţăţi imagini)

- Întâlnire cu studenţii şi masteranzii români de la SciencesPO (oportunităţi imagini oficiali)

19.00 Întâlnire cu reprezentanţi ai comunităţii româneşti din Franţa

(oportuniţăţi imagini)

20.00 Mesajul premierului Dacian Cioloş în deschiderea concertului susţinut de maestrul Eugen Doga

(oportunităţi imagini)



Joi, 21 ianuarie 2016

08.35 Întâlnire cu şefi de întreprinderi franceze

(sediul Mouvement des entreprises de France -MEDEF)

(oportunităţi imagini)

11.00 Convorbiri oficiale la sediul Adunării Naţionale

(oportunităţi imagini oficiali)